બોગસ ડિગ્રી કૌભાંડમાં દિલ્હીના સહાની, બરોડાના પંકજ અને અંકલેશ્વરના ભેજાબાજોને શોધવાના પ્રયત્નો સાથે પોલીસે અગાઉ કબજે કરાયેલી ડિગ્રીઓની તપાસ પણ ચાલુ રાખી છે. કબજે થયેલી રાજસ્થાન, જયપુર, વારાણસી અને કાનપુર યુનિવર્સિટીની ડિગ્રીઓ પૈકી કાનપુરની છત્રપતિ શાહુ કોલેજની બે અને વારાણસીની મહાત્મા ગાંધી કાશી વિદ્યાપીઠની એક માકર્શીટ, ડિગ્રી બોગસ હોવાનો સંબંધિત યુનિવર્સિટીએ લેખિતમાં ખુલાસો કર્યો હતો. ક્રાઇમ બ્રાંચના પીએસઆઇ એચ.બી. ધાંધલીયા સહિતનો સ્ટાફ વધુ તપાસ માટે મેઘાલય પહોંચ્યો હતો. મેઘાલયમાં શિલોંગ વિલીયમ કોલેજમાં તપાસ કરતા સૂત્રધાર પ્રકાશ ગોહેલ પાસેથી મળી આવેલી આ ડિગ્રી પણ બોગસ હોવાનું ખૂલ્યું છે.